
Fiind solicitat in mai multe contexte profesionale jn ultima vreme sa raspund la intrebari cu privire la impactul 
automatizarii, digitalizarii si inteligentei artificiale asupra unor structuri de guvernanta economice si politice, am 
pregatit cateva prezentari, dintre care una adreseaza explicit chestiunea ilustrata tn imaginea de mai jos. 

in acea prezentare, o intreaga discutie este dedicaté a ceea ce se numeste ,extinderea zonei de pericol’. 
Adica despre intrebarea dubla pe care orice persoana minim informata cu privire la evolutiile curente si-o 
pune: ,Care sunt riscurile la adresa jobului meu/meseriei mele? Care sunt perspectivele de pregatire 
profesionala pentru copiii mei in actualele circumstante?” 

intrebarea este foarte legitima. Pe masura ce intraém mai adanc in era digitala, extinderea zonei de pericol a 
ajuns sa cuprinda nu doar muncile manuale, candva considerate cele mai vulnerabile la automatizare si 
inlocuirea cu roboti. Azi, amenintarea s-a mutat inspre sferele profesionale pana de curand vazute ca 
inaccesibile algoritmilor — cele manageriale, intelectuale si creative. 

Inteligenta artificiala si invatarea automata deschid posibilitati fara precedent in eficientizarea proceselor, de la 
cele administrative pana la cele mai complexe analize juridice, medicale sau financiare. in acest nou peisaj, 


chiar si profesionistii din domeniul legal, financiar, medical sau IT se confrunta cu perspectiva transformarii 
radicale a muncii lor, reconfigurand ceea ce intelegem prin zona de pericol profesional. 

Discutia nu poate tace aici obiectul unel elaborari in contextul unel retele sociale. Sa spunem doar atat: exista 
cateva strategii de raspuns, dar nu foarte multe. Suntem prinsi, cum se spune, pe contre-pied in fata acestor 
evolutii foarte rapide. 

De pilda, cand vine vorba de domenii foarte intensive ca experienta si capacitate analitica si de judecata, asa 
cum spune colegul meu de la George Mason University, Tyler Cowen, ,average is over’, ,mediocritatea sau 
performanta medie, asa-si-asa, s-a terminat”. Tot ce e facut mecanic, pe pilot automat sau imprecis si cu 
rateuri usor documentabile, este pe cale de eliminare, indiferent de cat de impresionant sau pompos ar suna 
titlul sau jobul oamenilor respectivi. 

Ce ramane in aceste domenii hiper-competitive in care specialistii umani concureaza nu doar intre ei dar si cu 
inteligenta artificiala? Pentru cei ce vor sa ramana in joc si sa nu fie doar niste adjutanti ai robotilor si botilor, 
spune Cowen, un singur lucru, hiper-specializarea umana, super competenta specializata. 

Ca sa fac referire la un alt prieten, folosesc ca exemplu pe doctorul Marius Uscatu. El este specializat intr-o 
anumita forma de practica medicala care se refera la laba piciorului si chirurgia acesteia. In noua lume a 
digitalizarii si inteligentei artificiale, capacitatile intuitive de experienta si de judecata ale omului sunt acum 
refugiate si concentrate pentru a fi folosite in astfel de zone de tipul acestor hiper-specializari, ca a lui. Un 
sistem medical fara ele va fi pierdut. 

Marius Uscatu s-a specializat in Franta in ceva ce este specific dezvoltat numai acolo si nici macar in Statele 
Unite nu s-a ajuns la acel nivel de competenta. El nu este si profesor universitar si manager de spital, de 
clinica privata si administrator de firma etc. Ceea ce stie si ce face este atat de intens ca nu isi poate permite 
sa se disperseze... (lar cine isi poate permite inseamna ca...) 

Oameni ca el, hiper-specializati, vor fi cei capabili sa mentina inca judecata si experienta umana ca reper si 
ancora ultima in noile circumstante. Si vorbim aici nu doar de medicina, ci de toate domeniile. Fara ei, nivelul 
ultim de judecata si cunoastere si control uman si epistemic intr-un domeniu sau altul, pur si simplu se va 
oblitera in cativa ani... 

Ne asteapta vremuri foarte interesante si, in acelasi timp, foarte ciudate... Nimic din experienta umanitatii de 
pana acum nu seamana cu ce va urma... 

